| **Ebrahim Raisipers. ابراهیم رئیسی** |
| --- |
|  |
| E. Raisi 2023 m. |
| Gimė | 1960 m. gruodžio 14 d. (63 metai)Mašhadas, Iranas |
| Ėjo pareigas | 2021 m. rugpjūčio 3 d. –  |
| Ankstesnis | Hassan Rouhani |
|  |
| Veikla | Dvasininkas ir valstybės veikėjas |
| Pareigos | Irano prezidentas |
|  |
|  **Vikiteka** | Ebrahim Raisi |
| Parašas |
|  |

**Ebrahimas Raisi** (pers. ابراهیم رئیسی = *Ebrāhīm-e Raʾīsī*, g. 1960 m. gruodžio 14 d. Mašhade) – Irano dvasininkas (mudžtahidas), teisininkas (fakichas) ir valstybės veikėjas. Nuo 2021 m. rugpjūčio 3 d. eina Irano prezidento pareigas. Laikomas itin konservatyvių pažiūrų politiku.

Biografija
----------

E. Raisi gimė dvasininko šeimoje Mašhade. Mokėsi Kumo medresėje, vėliau kitose dvasinėse mokyklose. Jo paties teigimu, turi Šahido Motahari universiteto Teherane privatinės teisės daktaro laipsnį.

E. Raisi užėmė įvairias pareigas Irano teismų sistemoje: Teherano prokuroro pavaduotojas (1985–1988), Teherano prokuroras (1989–1994), Irano generalinės inspekcijos viršininkas (1994–2004), Irano teisminės valdžios vadovo pavaduotojas (2004–2014), jos vadovas (2019–2021), generalinis prokuroras (2014–2016). Nuo 2006 m. Ekspertų Asamblėjos narys.

2017 m. siekė prezidento posto kaip konservatyviojo Islamo revoliucijos pajėgų Liaudies fronto kandidatas, tačiau pralaimėjo (gavo 38,3 % balsų) nuosaikesniam kandidatui, antrosios kadencijos siekusiam Hasanui Ruhani (57 %). 1988 m. buvo vienas iš represijų prieš politinius kalinius organizatorių. Dėl šios veiklos Jungtinių Tautų stebėtojų ir žmogaus teisių organizacijų kaltinamas nusikaltimais žmoniškumui.

2021 m. antrą kartą dalyvavo prezidento rinkimuose ir, surinkęs 62,9 % balsų, juos laimėjo bei pakeitė Hasaną Ruhanį. Daugelio stebėtojų teigimu, 2021 m. prezidento rinkimai buvo suklastoti E. Raisi, laikomo ajatolos Ali Chamenėjaus sąjungininku, naudai. E. Raisi dažnai įvardijamas rimčiausiu pretendentu pakeisti A. Chamenėjų aukščiausiojo lyderio poste.

E. Raisi, laikomo kietos linijos šalininku, prezidentavimo laikotarpiu derybos su JAV dėl Irano branduolinės programos apribojimo atsidūrė aklavietėje, o 2022 m. pabaigoje visoje šalyje kilo masiniai protestai, kuriuos paskatino Mahsos Amini mirtis rugsėjo 16 d.

Šaltiniai
---------

1. 1 2 3 4 5  „Ebrahim Raisi". *www.vle.lt*. Visuotinė lietuvių enciklopedija. Nuoroda tikrinta 2024-02-22. `{{cite web}}`: Išorinė nuoroda parametre ``|website=`` (pagalba)
2. ↑  Gerecht, Reuel Marc; Takeyh, Ray (25 June 2021). *"In Ebrahim Raisi, Iran's clerics have groomed and promoted their ruthless enforcer"*. The Washington Post.
3. ↑  „مدرک تحصیلی ابراهیم رئیسی؛ 'شش کلاس' یا 'دکترا'؟". *BBC News فارسی* (persų). 8 June 2021. Suarchyvuota iš originalo 8 June 2021. Nuoroda tikrinta 8 June 2021.
4. ↑  Arash Karami (21 May 2017). „In wake of Rouhani's win, conservative rivals vow to remain on scene". *Al-Monitor*. Suarchyvuota iš originalo 5 May 2019. Nuoroda tikrinta 24 May 2017.
5. ↑  RSF. Cleric accused of crimes against humanity to head Iran’s justice system
6. ↑  Yee, Vivian (19 June 2021). „Iranian Hard-Liner Ebrahim Raisi Wins Presidential Vote". *The New York Times*. ISSN 0362-4331. Suarchyvuota iš originalo 20 June 2021. Nuoroda tikrinta 19 June 2021.
7. ↑  Yee, Vivian (19 June 2021). „Iranian Hard-Liner Ebrahim Raisi Wins Presidential Vote". *NYT*.
8. ↑  „Ebrahim Raisi wins Iran's presidential election in landslide victory amid historically low voter turnout". *CBS News*. 19 June 2021.
9. ↑  Filkins, Dexter (18 May 2020). „The Twilight of the Iranian Revolution". *New Yorker*. Suarchyvuota iš originalo 16 March 2021. Nuoroda tikrinta 7 June 2020.
10. ↑  AFP. „Iran's Raisi accuses US of 'dragging their feet' over nuclear deal talks". *www.timesofisrael.com* (amerikiečių anglų). Nuoroda tikrinta 2023-03-11.
11. ↑  فردا, رادیو (19 September 2022). „تظاهرات در سنندج، مهاباد و کرج در اعتراض به مرگ مهسا امینی؛ ادامه واکنش‌های گسترده". *رادیو فردا*.